Lav et referat af nedenstående tekst:

Tekst:
Siden 22. december har en delfin holdt vinterferie i det inderste havnebassin i Skagen Havn ved pakhusene og redningsstationen. Det fortæller ornitog Rolf Christensen fra Grenen Fuglestation, som har sendt TV2 Nord et billede af delfinen. Ifølge Rolf Christensen er alle hvalarter, bortset fra marsvinet, sjældne i Danmark, og derfor er det altså en sjælden art, der er kommet til Skagen. Han mener, at der er tale om et øresvin, som bliver 2-4 meter langt og kan veje imellem 150 og 650 kilo. Øresvinet er nok en af de mest kendte delfinarter. Blandt andet er det et øresvin, der kendes fra tv-serien "Flipper". Selv om hvaler er sjældne i Danmark, er Skagen et af de steder, hvor der ses flest forskellige hvaler, da de to have mødes, og havet er relativt dybt. At en hval kommer helt ind i havnen er langt fra hverdagskost, men det sker altså af og til. Blandt andet var der en spækhugger på besøg tilbage i 1990.

Referat:
Det er muligvis et øresvin, der er kommet på vintervisit i havnen i Skagen.